Мин уҡытыусы.
(эссе )

         Бәләкәй саҡта һәр бала, хыялдарға төрөнөп йәшәй. Ата – әсәһе "бәхетле бул балам" тигән һүҙҙәрҙе  лә  ул үҙенсә аңлай.
[bookmark: _GoBack]         Йылдар үтә торҙо, донъялар үҙгәрҙе, класташтарым  курсташтарыма алмашынды, тик бер хыялыма тоғро булып ҡалдым. Мин үҫкәс, уҡытыусы  булам. Ә беренсе уҡытыусым миңә  үрнәк булды. Балаларҙы Хәҙисә Ғимран ҡыҙы һымаҡ яратып, үҙемдең белемемде, йөрәк йылымды таратам. Әсәкәйем янымда булмағанда, уҡытыусым  минең иң яҡын кешемә әйләнде, интернатым минең өйөм булды. Маҡсатым - балаларға белем биреү генә түгел, уларҙың эске донъяһына күҙ һалғым  килде. Эйе, кешенең ҡарашын үҙгәртеү бик еңелдән түгел, тик уҡыусылар алдына төрлө урынлы миҫалдар килтерә белеп, ылыҡтырып, минеңсә, уларҙы йәмғиәттә дөрөҫ юл һайлай алырға өйрәтәм. Ваҡытында үҙ кисерештәрем менән бүлешергә иң яҡын кешем уҡытыусым, тәрбиәсем булды. Ә хәҙер минең уҡыусыларымдың ошондай кешеһе бар. Кем тип уйлайһығыҙ, әлбиттә Мин. Ләкин бөгөнгө көндә телебеҙгә һаҡһыҙ, кәмһетеп ҡарау, уны һанға һуҡмау осраҡтарын аҙым һайын осратып торабыҙ. Көндәлек тормошта телебеҙҙең ҡулланыу даирәһе кәмегәндән - кәмей бара, үҙебеҙҙең булған һүҙҙәрҙе ҡыҫырыҡлап сығарыу, уларҙы урыҫ телендәге һүҙҙәр менән алыштырып ҡулланыу тәжрибәһе телебеҙҙе  ярлыландыра бара. Телебеҙгә иғтибарһыҙ, вайымһыҙ ҡараш, күңелдәрҙе рәнйетә. Уҡыусыларым миңә ышана, күҙемә ҡарап тора , мине хөрмәт итәләр икән,  туған телемә - башҡорт телемә лә йылы  ҡараш буласаҡ. Дәрестәрем дә күнелле, еңел үтә. Уҡыуҙа ҡытыршылыҡтар бар икән, тимәк ҡайһы бер уҡыусылар  менән бәйләнеш таба алмағанмын, күрәһең!  Мәктәп-ул  иҫ киткес донъя, ундағы һәр бер көн үҙенсә, бер-береһен ҡабатламай, бер - береһенә оҡшамай. 
    Шуға ла минең  эшем бер минутҡала туҡтап тормай. Йылға аҡҡан  кеүек ағыла ла ағыла... 
      Әсәйемден һүҙҙәре  "бәхетле бул балам"  мин үҙемсә аңланым һәм үҙемдең һөнәремдә таптым...
